पाएं अपने शहर की ताज़ा ख़बरें और फ्री ई-पेपरडाउनलोड करें
वीकेंड लाकडाउन के दौरान रविवार को स्थानीय सिंगड़ीवाल बाइपास पर ड्यूटी पर तैनात ट्रैफिक विभाग के एक एएसआई पर यमन के रहने वाले और जालंधर की लवली यूनीर्वसिटी में पढ़ रहे 2 युवकों ने यामहा चढ़ा दी। इससे एएसआई बुरी तरह घायल हो गया। मौके पर तैनात अन्य पुलिस मुलाजिमों ने दोनों युवकों को घेरकर पकड़ लिया। दोनों के खिलाफ थाना माॅडल टाऊन में मामला दर्ज किया है। दोनों युवकों की पहचान अहमद अबेबाकर हुसैन और मुराद नसीम कासिल निवासी यमन और हाल वासी डीसीपीजी अपार्टमेंट लाॅ गेट फगवाड़ा के रूप में हुई है। पुलिस के मुताबिक दोनों युवक बाइक पर जालंधर से होशियारपुर तेज रफतार में आ रहे थे।
पहले बाइक धीमी की फिर एएसआई की तरफ घुमाई
जब दोनों युवकों को सिंगड़ीवाल बाइपास पर लगाए पुलिस नाके पर रोकने की कोशिश की, तो उन्होंने पहले बाइक धीमी की और फिर एकदम तेज कर एएसआई बलविंदर सिंह की तरफ घुमाते हुए टक्कर मार दी। जख्मी एएसआई बलविंदर सिंह को पुलिस मुलाजिमों ने सिविल अस्पताल में दाखिल करवाया। घटना की जानकारी मिलने पर एसएसपी नवजोत सिंह माहल सिविल अस्पताल पहुंचे और जख्मी कर्मी का हाल जाना। इसके बाद एसएसपी ने शहर में तैनात पुलिस अधिकारियों को निर्देश दिए कि सड़काें पर जो लोग बेवजह घूम रहे हैं, उन्हें पकड़कर कानून के मुताबिक कार्रवाई की जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hne_Deva hin_Deva zho_Hant eng_Latn